Document ID: /roh_data/filtered/Bilingualer_Corpus_interleaved-it-rm.jsonl.gz/858

This is a text translated from Italian to Rumantsch Grischun.
Giochi olimpici invernali Zurigo 2014: il Governo vuole il coinvolgimento dei Grigioni

Sotto la responsabilità del Canton Zurigo un'intera regione svizzera si candiderà per lo svolgimento dei giochi olimpici invernali 2014. Per assicurare il coinvolgimento dei Grigioni nel progetto "Zurigo 2014", il Governo ha deciso di sostenere la candidatura del progetto e di partecipare all'elaborazione del dossier.

Il Governo sostiene il progetto comune della Svizzera orientale sotto la responsabilità di Zurigo. Con questo segnale esso vuole garantire un'eventuale collaborazione dei Grigioni già in uno stadio precoce. Il Governo ritiene inoltre importante essere coinvolto nella presa delle decisioni ed è convinto che i Grigioni possano offrire eccellenti località per la pratica degli sport invernali e know-how nell'organizzazione di manifestazioni sportive internazionali.

Il 29 febbraio 2004 la candidatura ufficiale "Zurigo 2014" verrà consegnata alla Swiss Olympic Association. Swiss Olympic deciderà poi sulla candidatura svizzera e, se lo sviluppo del progetto avrà successo, la presenterà al momento opportuno al Comitato internazionale olimpico (CIO).

La candidatura di Zurigo 2014 si basa sul presupposto che Swiss Olympic deciderà per un'unica candidatura elvetica, ciò che è necessario per una concentrazione delle forze in Svizzera e per la collaborazione con Swiss Olympic.

Il Governo rimane disponibile nei confronti della candidatura Davos. Questa andrà valutata non appena il Governo disporrà della documentazione di candidatura e delle relative richieste.

Organo: Governo

Fonte: it Cancelleria dello Stato dei Grigioni

Data: 26.02.2004

Gieus olimpics d'enviern 2014 a Turitg: la regenza vul l'integraziun dal Grischun

Sut la direcziun dal chantun Turitg vegn a candidar gist ina entira regiun svizra per realisar ils gieus olimpics d'enviern 2014. Per garantir l'integraziun dal Grischun en il project "Turitg 2014" ha la regenza concludì da sustegnair l'annunzia dal project e da sa participar a l'elavuraziun dal dossier.

La regenza sustegna il project cuminaivel sut la direcziun dal chantun Turitg en la part da l'ost da la Svizra. Cun quest signal vul ella garantir ina collavuraziun eventuala dal Grischun gia en in stadi uschè tempriv sco pussaivel. Plinavant pari a la regenza d'esser impurtant d'esser involvida sch'i sa tracta da prender decisiuns. Ella è persvasa ch'il Grischun haja destinaziuns da sport d'enviern excellentas e possia metter a disposiziun sias experientschas cun l'organisaziun d'occurrenzas da sport d'enviern internaziunalas.

Ils 29 da favrer 2004 vegn surdada la candidatura uffiziala "Turitg 2014" a la swiss olympic association. Swiss olympic vegn alura a decider davart la candidatura svizra e - premess che las lavurs en il rom da l'ulteriur svilup dal project hajan success - preschentar quella al comité olimpic internaziunal (IOC) a temp util.

L'annunzia da Turitg 2014 sa basa sin la premissa che swiss olympic vegn a sa limitar ad ina unica candidatura svizra, quai ch'è necessari per concentrar las forzas en Svizra e per collavurar cun swiss olympic.

Envers la candidatura da Tavau resta la regenza averta. Quella vegn a vegnir giuditgada, apaina che la regenza dispona dals documents da la candidatura cun las dumondas correspundentas.

Gremi: regenza

funtauna: rg chanzlia chantunala dal Grischun

Data: 26.02.2004